ΑΠΟΦΑΣΕΙΣ
Αριθμ. 212947
Κήρυξη αναδασωτέας έκτασης συνολικού εμβαδού 477.998,64 τετρ. μέτρων, στη θέση "Κάστρο"
της Δ.Κ. Αρχαίας Κορίνθου και στην περιοχή της
Τ.Κ. Σολομού του Δήμου Κορινθίων Περιφερειακής Ενότητας Κορινθίας, λόγω πυρκαγιάς.
O ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΠΕΛΟΠΟΝΝΗΣΟΥ,
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη:
1. Τις διατάξεις:
α) Του ν. 2503/1997 «Διοίκηση, οργάνωση, στελέχωση
της Περιφέρειας, ρύθμιση θεμάτων για την Τοπική Αυτοδιοίκηση και άλλες διατάξεις».
β) Του ν. 3200/1955 «Περί διοικητικής αποκέντρωσης» όπως τροποποιήθηκε και συμπληρώθηκε με το
ν.δ. 532/1970 και μεταγενέστερες διατάξεις.
γ) Των άρθρων 6 και 280 του ν. 3852/2010 «Νέα αρχιτεκτονική της Αυτοδιοίκησης και της Αποκεντρωμένης
Διοίκησης - Πρόγραμμα Καλλικράτης» (Α΄ 87).
δ) Του π.δ. 139/2010 «Οργανισμός της Αποκεντρωμένης Διοίκησης Πελοποννήσου, Δυτικής Ελλάδας και
Ιονίου» (Α΄ 232).
2. Την υπ’ αρ. 40/29.12.2010 (Α΄ 247) πράξη του Υπουργικού Συμβουλίου περί παύσης εκ του νόμου των Γενικών
Γραμματέων των Περιφερειών και διορισμού Γενικών
Γραμματέων στις Αποκεντρωμένες Διοικήσεις του Κράτους.
3. Τις διατάξεις των άρθρων 28 και 28Α του ν. 4325/
2015 (Α΄ 47) "Εκδημοκρατισμός της Διοίκησης - Καταπολέμηση Γραφειοκρατίας και Ηλεκτρονική Διακυβέρνηση.
Αποκατάσταση αδικιών και άλλες διατάξεις", αναφορικά
με το διορισμό Συντονιστών στις Αποκεντρωμένες Διοικήσεις του Κράτους.
4. Την υπ’ αρ. 15870/15.5.2017 απόφαση Υπ. Εσωτερικών (Υ.Ο.Δ.Δ. 250), περί διορισμού Συντονιστή στην
Αποκεντρωμένη Διοίκηση Πελοποννήσου, Δυτικής Ελλάδας και Ιονίου.
5. Τις διαταγές του Υπουργείου Γεωργίας: α) 160417/
1180/8.7.1980, β) 182447/3049/24.8.1980.
6. Τις διατάξεις:
α) Της παρ. 1 άρθρου 24 και της παρ. 3 άρθρου 117
του Συντάγματος της χώρας μας.
β) Του ν. 998/1979 «Περί προστασίας των δασών και
των δασικών εν γένει εκτάσεων της χώρας» και συγκεκριμένα των άρθρων 38 και 41, σε συνδυασμό με τις
διατάξεις του άρθρου 3 του ιδίου νόμου.
7. Την υπ’ αρ. 11984/22.1.2021 απόφαση του Διευθυντή Δασών Κορινθίας, σύμφωνα με την οποία έγινε
ανάρτηση του Δασικού Χάρτη όλων των Τοπικών Διαμερισμάτων της Π.Ε. Κορινθίας Περιφέρειας Πελοπον-
νήσου, εκτός των προ-Καποδιστριακών Ο.Τ.Α. Κορίνθου,
Λεχαίου, Περιγιαλίου, Κάτω Άσσου, Βραχατίου, Κοκκωνίου και Νεράτζης, των οποίων ο Δασικός Χάρτης έχει
κυρωθεί (Δ΄ 565/2013).
8. Τις διατάξεις του ν. 2612/1998 «Ανάθεση της Δασοπυρόσβεσης στο Πυροσβεστικό Σώμα και άλλες δι-
ατάξεις».
9. Την υπ’ αρ. 175854/4.10.2021 αρχική πρόταση του
Δασαρχείου Κορίνθου, για την κήρυξη αναδασωτέας
έκτασης λόγω πυρκαγιάς, στη θέση "Κάστρο" της Δ.Κ.
Αρχαίας Κορίνθου και στην περιοχή της Τ.Κ. Σολομού του
Δήμου Κορινθίων Περιφερειακής Ενότητας Κορινθίας.
10. Τα υπ’ αρ. 180194/1.11.2021 και 205688/10.11.2021
έγγραφα της Διεύθυνσης Δασών Κορινθίας, αναφορικά
με τη συμπλήρωση της ανωτέρω πρότασης και την επανυποβολή της.
11. Την υπ’ αρ. 210976/17.11.2021 νέα πρόταση του
Δασαρχείου Κορίνθου, μετά την από 17.11.2021 αναφορά του Δασολόγου του Δασαρχείου Κορίνθου Ιωάννη
Ηλιού, σύμφωνα με την οποία η αναφερόμενη στο θέμα
έκταση με συνολικό εμβαδόν 477.998,64 τετρ. μέτρα (τετρακόσιες εβδομήντα επτά χιλιάδες, εννιακόσια ενενή-
ντα οχτώ τετρ. μέτρα και εξήντα τέσσερα εκατοστά τετρ.
μέτρου), όπως αποτυπώνεται στο από 17.11.2021 συνημμένο τοπογραφικό διάγραμμα με κλίμακα 1:10.000,
αποτελούμενη από τέσσερα (4) τμήματα επιφάνειας,
συγκεκριμένα από το τμήμα 1 που περιγράφεται με τα
στοιχεία (0-159), εμβαδού 85.316,08 τετρ. μέτρων, το
τμήμα 2 που περιγράφεται με τα στοιχεία (160-493),
εμβαδού 222.593,17 τετρ. μέτρων, εφόσον εξαιρέθηκε
η επιφάνεια (με χαρακτήρα ΔΑ και ΑΑ στον αναρτημένο δασικό χάρτη Περιφερειακής Ενότητας Κορινθίας)
που βρίσκεται εντός του και η οποία περιγράφεται με
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
9 Φεβρουαρίου 2022
ΤΕΥΧΟΣ  ΤΕΤΑΡΤΟ
Αρ. Φύλλου 40
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 40/09.02.2022
τα στοιχεία (494-507), το τμήμα 3 που περιγράφεται με
τα στοιχεία (508-671), εμβαδού 167.032,71 τετρ. μέτρων,
εφόσον εξαιρέθηκαν τρεις (3) επιφάνειες (με χαρακτήρα
ΠΑ στον αναρτημένο δασικό χάρτη Π.Ε. Κορινθίας) που
βρίσκονται εντός αυτού και οι οποίες περιγράφονται
με τα στοιχεία (672-704), (705-732) και (733-741) και το
τμήμα 4 που περιγράφεται με τα στοιχεία (742-770) εμβαδού 3.056,68 τετρ. μέτρων, όπως οριοθετείται συνο-
λικά στον επισυναπτόμενο πίνακα συντεταγμένων του
Ε.Γ.Σ.Α. ’87 και έχει χαρακτήρα ΔΔ, ΑΔ, ΔΔ και ΑΝ και
ΑΔ και ΑΝ στον αναρτημένο δασικό χάρτη Κορινθίας,
καλυπτόταν από δασική βλάστηση που καταστράφηκε
από την πυρκαγιά που εκδηλώθηκε στις 14 Αυγούστου
2021 και συνεπώς επιβάλλεται η κήρυξή της ως αναδασωτέας, αποφασίζουμε:
Κηρύσσουμε αναδασωτέα την έκταση συνολικού
εμβαδού 477.998,64 τετρ. μέτρων, στη θέση "Κάστρο"
της Δ.Κ. Αρχαίας Κορίνθου και στην περιοχή της Τ.Κ.
Σολομού του Δήμου Κορινθίων Π.Ε. Κορινθίας, η οποία
εμπίπτει στις διατάξεις της δασικής νομοθεσίας (άρθρο
3 του ν. 998/1979), όπως αυτή αποτυπώνεται στο από
17.11.2021 συνημμένο τοπογραφικό διάγραμμα, με κλίμακα 1:10.000, αποτελούμενη από τέσσερα (4) τμήματα
επιφάνειας, συγκεκριμένα από το τμήμα 1 που περιγράφεται με τα στοιχεία (0-159), εμβαδού 85.316,08 τετρ.
μέτρων, το τμήμα 2 εμβαδού 222.593,17 τετρ. μέτρων,
που περιγράφεται με τα στοιχεία (160-493), εφόσον
εξαιρέθηκε η επιφάνεια που βρίσκεται εντός του και η
οποία περιγράφεται με τα στοιχεία (494-507), το τμήμα
3 εμβαδού 167.032,71 τετρ. μέτρων, που περιγράφεται
με τα στοιχεία (508-671), εφόσον εξαιρέθηκαν τρεις (3)
επιφάνειες που βρίσκονται εντός αυτού και οι οποίες
περιγράφονται με τα στοιχεία (672-704), (705-732) και
(733-741) και το τμήμα 4 που περιγράφεται με τα στοιχεία (742-770), εμβαδού 3.056,68 τετρ. μέτρων, όπως ορι-
οθετείται στο σύνολό της στον επισυναπτόμενο πίνακα
συντεταγμένων του Ε.Γ.Σ.Α. ’87 και έχει χαρακτήρα ΔΔ,
ΑΔ, ΔΔ και ΑΝ και ΑΔ και ΑΝ στον αναρτημένο δασικό
χάρτη της Περιφερειακής Ενότητας Κορινθίας, καθότι
η δασική βλάστηση που κάλυπτε αυτή, καταστράφηκε
από την πυρκαγιά που εκδηλώθηκε στις 14 Αυγούστου
2021, όπως φαίνεται και στο ως άνω τοπογραφικό διάγραμμα, που συνέταξε ο Δασολόγος του Δασαρχείου
Κορίνθου Ιωάννης Ηλιού και θεώρησε ο Δασάρχης, με
σκοπό την επανεγκατάσταση με φυσική ή τεχνητή αναγέννηση της δασικής βλάστησης που καταστράφηκε
από την πυρκαγιά.
Από τις διατάξεις της απόφασης αυτής δεν προκαλείται
δαπάνη σε βάρος του Κρατικού Προϋπολογισμού.
Κατά της παρούσας απόφασης, σύμφωνα με τις διατάξεις της παρ. 1 άρθρου 47 του ν. 3900/2010, όπως
τροποποίησε το άρθρο 1 του ν. 702/1977, επιτρέπεται
προσφυγή από οποιονδήποτε έχει έννομο συμφέρον,
ενώπιον του (αρμοδίου) τριμελούς Διοικητικού Εφετείου,
εντός εξήντα ημερών από την επομένη της δημοσιεύσεως ή κοινοποιήσεως αυτής.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 40/09.02.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 40/09.02.2022
̼͚͍͎͋̀ͅ͙͔͓͇͉͇͕͓͐͐́͑ͅ͔͠ͅ$17,23,
3,1(/23,328//28
̬͉͕͓͐͐͋͑̓ͅ((7
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 40/09.02.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 40/09.02.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 40/09.02.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 40/09.02.2022
Η απόφαση αυτή να δημοσιευθεί στην Εφημερίδα της Κυβερνήσεως.
Πάτρα, 22 Δεκεμβρίου 2021
Ο Συντονιστής Αποκεντρωμένης Διοίκησης
ΝΙΚΟΛΑΟΣ ΠΑΠΑΘΕΟΔΩΡΟΥ

[Source: 20220400040.pdf | Tokens: 6558]